cyanic-selkie/wikianc huggingface dataset:
குண்டு ஆலை
குண்டு ஆலையின் நன்மைகள்
குண்டு அரவை மற்ற அமைப்புகளை விட பல நன்மைகளைக் கொண்டுள்ளது: நிறுவல் மற்றும் அரைக்கும் ஊடகத்தின் செலவு குறைவு; குண்டின் விட்டத்தை மாற்றுவதன் மூலம் கொள்ளளவு மற்றும் துகள்களின் அளவை மாற்றலாம்; இது தொகுப்பு மற்றும் தொடர்ச்சியான வேலைக்கு ஏற்றது; இது திறந்த மற்றும் மூடிய சுற்று அரைப்பு வகைகளுக்கு ஏற்றது; இது அனைத்து மட்ட கடினத்தன்மை கொண்ட பொருட்களுக்கும் ஏற்றது.
வகைகள்
பொதுவான குண்டு ஆலைகளைத் தவிர, கோள்வடிவ குண்டு ஆலை எனப்படும் இரண்டாவது வகை குண்டு ஆலை உள்ளது. கோள்வடிவ குண்டு ஆலைகள் பொதுவான குண்டு ஆலைகளை விட சிறியவை மற்றும் முக்கியமாக ஆய்வகங்களில் மாதிரி பொருட்களை மிக சிறிய அளவுகளில் அரைக்க பயன்படுத்தப்படுகின்றன. ஒரு கோள்வடிவ குண்டு ஆலை குறைந்தது ஒரு அரைக்கும் குடுவையைக் கொண்டுள்ளது, இது சூரிய சக்கரம் என்று அழைக்கப்படுவதில் அச்சிலிருந்து விலகி பொருத்தப்பட்டிருக்கும். சூரிய சக்கரத்தின் இயக்க திசையானது அரைக்கும் குடுவைகளின் இயக்க திசைக்கு நேர்மாறானது (விகிதம்: 1:-2 அல்லது 1:-1). அரைக்கும் குடுவைகளில் உள்ள அரைக்கும் குண்டுகள், கோரியோலிசு விசைகள் என்று அழைக்கப்படும் மேலடுக்கப்பட்ட சுழற்சி இயக்கங்களுக்கு உட்படுத்தப்படுகின்றன. குண்டுகள் மற்றும் அரைக்கும் குடுவைகளுக்கு இடையே உள்ள வேக வேறுபாடு உராய்வு மற்றும் தாக்க விசைகளுக்கு இடையே ஒரு தொடர்பை உருவாக்குகிறது, அது அதிகமான நிலையற்ற ஆற்றல்களை வெளியிடுகிறது. இந்த ஆற்றல்களுக்கிடையேயான செயல்பாடானது கோள்வடிவ குண்டு ஆலையை அரைக்கப்படும்  பொருட்களின் அளவைக் குறைப்பதற்கான அதிகப்படியான மற்றும் மிகவும் பயனுள்ளதாக்குகிறது.
குறிப்புகள்
<references group="" responsive="1">
பகுப்பு:இயந்திர பாகங்கள் பகுப்பு:இயந்திரங்கள்
ஆலிவ் முதுகு மரங்கொத்தி
ஆலிவ் முதுகு மரங்கொத்தி (Olive-backed woodpecker) என்பது தென்கிழக்கு ஆசியாவில் காணப்படும் பிசிடே என்ற மரங்கொத்தி குடும்பத்தில் உள்ள ஒரு பறவை சிற்றினமாகும்.
வகைப்பாட்டியல்
ஆலிவ் முதுகு மரங்கொத்தி ஐரிஷ் விலங்கியல் நிபுணர் நிக்கோலசு அயில்வர்ட் விகோர்சால் 1830இல் இசுடாம்போர்டு இராஃபிள்சு என்பவரால் சேகரிக்கப்பட்ட மாதிரியிலிருந்து விவரிக்கப்பட்டது. விகோர்சு பைகசு இராபிள்சீ என்ற இருசொல் பெயரை இதற்கு வழங்கினார். இப்பெயர் இராஃபிள்சின் நினைவைப் போற்றும் வகையில் தேர்ந்தெடுக்கப்பட்டது. இதன் வகை இடம் சுமாத்திரா ஆகும். 1814ஆம் ஆண்டில் பிரெஞ்சு பாலிமத் கான்ஸ்டன்டைன் சாமுவேல் இராபிள்சீகுவால் அறிமுகப்படுத்தப்பட்ட டைனோபியம் பேரினத்தில் இந்த சிற்றினம் இப்போது வைக்கப்பட்டுள்ளது.
2017-ல் வெளியிடப்பட்ட மரங்கொத்தி குடும்பமான பிசிடே பற்றிய தொகுதி வரலாற்று ஆய்வில், ஆலிவ் முதுகு மரங்கொத்தி (ஜெசினுலசு இராபிள்சீ) வெளிர்-தலை மரங்கொத்தியுடன் (ஜெசினுலசு கிராண்டியா) மிகவும் நெருக்கமாகத் தொடர்புடையது என்று கண்டறியப்பட்டது. எனவே, இது குளோரோபிகாய்ட்சி பேரினத்திற்கு மிகவும் பொருத்தமானதாக இருக்கலாம்.
இரண்டு துணையினங்கள் அங்கீகரிக்கப்பட்டுள்ளன:
விளக்கம்
ஆலிவ் முதுகு மரங்கொத்திக்கு மஞ்சள்-பச்சை மேல் பகுதியும் சாம்பல்-ஆலிவ் கீழ்ப் பகுதியும் உள்ளன. தலையின் பக்கம் இரண்டு கருப்பு மற்றும் வெள்ளை கோடுகள் காணப்படுகின்றன. ஆண் ஒரு பெரிய சிவப்பு முகட்டினைக் கொண்டுள்ளது. பெண் பறவையில் இது சிறிதாகவும் கருப்பு வண்ணத்திலும் உள்ளது.
பாதுகாப்பு
செம்பனை எண்ணெய் தோட்ட மேம்பாட்டிற்காகச் சட்டவிரோத காடழிப்பால் ஜெசினுலசு ரபெல்லிசீ அச்சுறுத்தலுக்கு உள்ளாகியுள்ளது. காடுகளை அழிக்கும் இந்த நடைமுறைகள் பாதுகாக்கப்பட்ட பகுதிகளிலும் தொடர்கின்றன. இந்த பறவையின் மொத்த எண்ணிக்கை என்னவென்று தெரியவில்லை. இதனால் இது அசாதாரணமானது என்று கருதப்படுகிறது. இது தற்போது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த இனமாக வகைப்படுத்தப்பட்டுள்ளது.
மேற்கோள்கள்
<references group="" responsive="1">
அதிதி லகிரி
அதிதி லகிரி ( Aditi Lahiri 14 சூன் 1952) என்பவர் இந்தியாவைச் சேர்ந்த செருமனி மொழியியலாளர்; ஆக்சுபோர்டு பல்கலைக் கழகத்தில் பேராசிரியராக உள்ளார்.
கல்வித் தகுதிகள்
கொல்கத்தாவில் பிறந்த அதிதி லாகிரி கொல்கத்தாவில் உள்ள பெத்துன் கல்லூரியிலும் பின்னர் கொல்கத்தா பல்கலைக்கழகத்திலும் பயின்றார். ஒப்பியன் மொழியியலில் ஆய்வுப் பட்டத்தைக் கொல்கத்தா பல்கலைக் கழகத்திலும், மொழிநூல்  ஆய்வறிஞர் பட்டத்தை பிரவுன் பல்கலைக்கழகத்திலும் பெற்றார்.
சிறப்பு விருதுகள்
2000 ஆம் ஆண்டில் லீப்னிஸ் பரிசைப் பெற்றார். 2007 இல் யுரோப்பிய அகாதமிய உறுப்பினர் என்னும் விருதும் 2010 இல் பிரிட்டிசு அகாதமியின் மதிப்புறு பேராசிரியர் பட்டமும் இவருக்கு வழங்கப்பட்டன. 2013 ஆம் ஆண்டில் அமெரிக்க மொழியியல் சொசைட்டியின் மதிப்புறு வாணாள் உறுப்பினர் எனவும் கவுரவிக்கப்பட்டார்.
மேற்கோள்
பகுப்பு:மொழியியலாளர்கள் பகுப்பு:வாழும் நபர்கள் பகுப்பு:1952 பிறப்புகள் பகுப்பு:மேற்கு வங்காள நபர்கள் பகுப்பு:கொல்கத்தா நபர்கள்
நெத்தி அடி
நெத்தி அடி 1989 இல் வெளிவந்த தமிழ்த் திரைப்படமாகும். பாண்டியராஜன் நடித்த இப்படத்தை அவரே இயக்கினார்.
நவோமி வாட்ஸ்
நவோமி வாட்ஸ் (Naomi Ellen Watts) (பிறப்பு: 28 செப்டம்பர் 1968) ஒரு இங்கிலாந்து நாட்டு நடிகை ஆவார். இவர் கிங் காங், மூவி 43 போன்ற பல திரைப்படங்களில் நடித்ததன் மூலம் புகழ் பெற்ற நடிகை ஆனார்.
வெளி இணைப்புகள்
பகுப்பு:1968 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகைகள் பகுப்பு:ஆங்கிலேயத் தொலைக்காட்சி நடிகைகள் பகுப்பு:இங்கிலாந்து நபர்கள் பகுப்பு:பிரித்தானிய நபர்கள்
பண்டிட் கே. சந்தானம்
'''பண்டிட் கே. சந்தானம்''' (25 ஆகத்து 1885 - 30 ஆகத்து 1949) சென்னை மாகாணத்தின் கும்பகோணத்தில் ஐயங்கார் குடும்பத்தில் பிறந்தவர். பாரிஸ்டர், அரசியல்வாதி, தொழிலதிபர் மற்றும் சுதந்திரப் போராட்ட வீரர் ஆவார். இவர் லாலா லஜபதி ராயின் நெருங்கிய கூட்டாளியாக இருந்தவர். இலட்சுமி இன்சூரன்ஸ் நிறுவனத்தை இணைந்து நிறுவினார், அது பின்னர் ஆயுள் காப்பீட்டு நிறுவனமாக மாறியது.
ஆர்ய சமாஜத் தலைவர் பண்டிட் ஆட்டம்ராம் வீயின் மகள் கிருஷ்ணாவை இவர் மணந்தவர்.
காந்தியின் ஒத்துழையாமை இயக்கத்தில் பங்கு பெற்றவர்.
டெட்ராகுளோரோசைக்ளோபுரோப்பீன்
டெட்ராகுளோரோசைக்ளோபுரோப்பீன் (Tetrachlorocyclopropene) என்பது C3Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அரோமாட்டிக் சேர்மத்தை டெட்ராகுளோரோவளையபுரோப்பீன் என்ற பெயராலும் அழைக்கலாம். நிறமற்ற நீர்மமாகக் காணப்படும் இச்சேர்மம் கரிமத் தொகுப்பு வினைகளிலும் அசிட்டைலீன் வழிப்பொருள்கள் தயாரிக்க உதவும் வினையாக்கியாகவும் பயன்படுகிறது. டைகுளோரோகார்பீனுடன் டெட்ராகுளோரோயெத்திலீனை சேர்த்து வினைபுரியச் செய்வதன் மூலம் டெட்ராகுளோரோசைக்ளோபுரோப்பீன் தயாரிக்க முடியும். அரைல்புரோப்பியோலிக் அமிலங்கள் தயாரிப்பிலும் இச்சேர்மம் பயன்படுத்தப்படுகிறது. சில சந்தர்ப்பங்களில் ஈர் அரைலேற்ற வினைகள் நிகழ்ந்து டை அரைல்சைக்ளோபுரோப்பீனோன் உருவாகிறது. இதை கார்பனைல் நீக்கம் செய்து டை அரைல் அசிட்டைலைன்களைப் பெற இயலும். இடைநிலையான டிரைகுளோரோசைக்ளோபுரோப்பீனியம் மின்னணு கவரி (C3Cl3+) வழியாக இவ்வினைகள் நிகழ்கின்றன.
மேற்கோள்கள்
பகுப்பு:கரிமகுளோரைடுகள் பகுப்பு:வளைய புரோப்பீன்கள்
கடமை
கடமை என்பது, பொதுவாக அல்லது குறிப்பிட்ட சில சூழ்நிலைகள் ஏற்படும்போது செய்வதாக ஏற்றுக்கொள்கின்ற அல்லது செய்வதற்கு எதிர்பார்க்கப்படுகின்ற ஒரு விடயம் ஆகும். ஒருவரை ஒருவர் மதிக்கின்ற ஒரு பண்பாட்டில், கடமையானது, நன்னெறி அல்லது ஒழுக்க முறைமையிலிருந்து உருவாகலாம். பல கடமைகள் சட்டத்தினால் ஏற்படுத்தப்படுகின்றன. சட்டப்படியான கடமைகளில் இருந்து தவறுவதற்குத் தண்டனைகளும் விதிக்கப்படுவது உண்டு. கடமைகளைச் செய்யும்போது சில வேளைகளில் சொந்த நலன்களைத் தியாகம் செய்யவேண்டி ஏற்படுவது உண்டு. மாறாகத் தன்னலம் கருதியும் கடமையைச் செய்வதும் உண்டு.
நீண்ட காலத்துக்கு முன் வாழ்ந்த உரோம மெய்யியலாளரான சிசேரோ, கடமை நான்கு மூலங்களில் இருந்து ஏற்படக்கூடும் எனக் குறிப்பிடுகின்றார். அவையாவன:
குடிசார் கடமைகள்
கடமை என்பது, ஒருவர் தனது நாட்டுக்கும், தேசத்துக்கும், சமூகத்துக்கும் செய்யவேண்டிய ஒரு விடயமாகவும் பார்க்கப்படுகின்றது.
பிள்ளைகளுக்கான கடமைகள்
பெரும்பாலான பண்பாடுகளில், பிள்ளைகள் தமது குடும்பங்கள் தொடர்பிலான கடமைகளைச் செய்யவேண்டும் என எதிர்பார்க்கப்படுகின்றனர். நோயுற்ற உறவினர்களைக் கவனித்துக்கொள்வது முதல், சமூகத்தில் குடும்பத்தின் மதிப்பைப் பேணும் விதத்தில் நடந்துகொள்ளுதல், குடும்த தகுதிக்கு ஏற்றபடி பெற்றோர் சொற்படி திருமணம் செய்தல் போன்றவை வரை பிள்ளைகளின் கடமைகள் பலவிதமான வடிவங்களை எடுக்ககூடும். குடும்பம் சார்ந்த கடமை உணர்வு கான்பியூசியசின் போதனைகளில் முக்கிய இடத்தைப் பெறுகின்றன. பல நூற்றாண் டுகளாகவே பிள்ளைகள் செய்யவேண்டிய கடமைகள், கிழக்காசிய நாடுகளில் வாழும் மக்களின் வாழ்வில் பெரும் பங்கு வகிப்பதைக் காணக்கூடியதாக உள்ளது. இந்தியப் பண்பாட்டிலும் குடும்பம் தொடர்பான பல்வேறு கடமைகள் பிள்ளைகளுக்கு இருப்பதைக் காணமுடியும். இந்தியாவின், சமய நூல்களும், ஒழுக்கத்தை வலியுறுத்தும் நூல்களும் பெற்றோரைப் பேணுதல் பிள்ளைகளின் உயர்வான கடமையாகக் கூறுகின்றன. அத்துடன், பிள்ளைகள், குறிப்பாகக் குடும்பத்தில் மூத்த பிள்ளைகள் தமது உடன்பிறப்புக்களைப் பேணி நன்னிலைக்குக் கொண்டுவருவதைக் கடமையாகச் செய்து வருவதை இன்றும் காணலாம்.
பல்வேறு பண்பாடுகளில்
பண்பாடுகளையும் பிரதேசங்களையும் பொறுத்துக் கடமைகள் பெருமளவில் வேறுபடுவதைக் காணலாம். மேனாட்டுப் பண்பாடுகளிலும் பார்க்க, ஆசிய, இலத்தீன் அமெரிக்க நாடுகளில் குடும்பம் தொடர்பான கடமைக்குக் கூடுதல் முக்கியத்துவம் கொடுக்கப்படுகிறது. குடும்பத்துக்கான கடமைகள் தொடர்பிலான மனப்பாங்குகள் குறித்த ஆய்வொன்றின்படி,
மைக்கேல் பெலெட்சு என்பவர் தான் எழுதிய  நவீன ஆசியாவில் பாலும், பால் தன்மையும், உடல்சார் அரசியலும் என்னும் நூலில் கடமைபற்றிப் பின்வருமாறு குறிப்பிடுகின்றார்.
ஆசியாவிலும், மத்தியகிழக்கு நாடுகளிலும், பெரியவர்களால் ஏற்பாடு செய்யப்படும் திருமணம் பிள்ளைகளிடம் எதிர்பார்க்கப்படும் கடமைகளுக்கு ஒரு எடுத்துக்காட்டு ஆகும். ஏற்பாடு செய்யப்பட்ட திருமணம் ஒன்றில், பெண் கணவன் வீட்டுக்குச் சென்று வாழ்வதும் அங்கே பிள்ளைகளைப் பெற்று வளர்ப்பதும் அவளது கடமையாகக் கருதப்படுகிறது. மிகச் சில பகுதிகளிலேயே ஆண் பெண் வீட்டுக்குச் சென்று வாழும் வழக்கம் உள்ளது. பெண் தனது கணவன் வீட்டில் பிள்ளைகளைப் பெற்று வளர்ப்பது மட்டுமன்றிக் கணவனும் மனைவியும் கணவனின் குடும்பத்துக்கே உழைப்பைக் கொடுப்பது கடமையாகும். மூத்த தலைமுறையினர் பிள்ளைகள், பேரப் பிள்ளைகளின் குடும்பங்களிலேயே பெரிதும் தங்கியிருக்கின்றனர். குடும்பத்தின் கால்வழியைச் சிதையாமல் வைத்திருப்பதும், முதியவர்களின் தேவைகளைப் பூர்த்தி செய்வதுமே இவ்வகைக் கடமையின் நோக்கங்களாகும்.
மேற்கோள்கள்
பகுப்பு:சமூகவியல்
இசாஸ் அகமது
இசாஸ் அகமது (Ezaz Ahmed ), பிறப்பு: ஏப்ரல் 10 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 34 ஏ-தர போட்டிகள் 45 ஆகியவற்றில் கலந்து கொண்டுள்ளார்.
பகுப்பு:1984 பிறப்புகள் பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
பிரெஞ்சு கலைக்களஞ்சியம்
300px|thumb|Fig.3: "[[Figurative system of human knowledge", the structure that the Encyclopédie organised knowledge into. It had three main branches: memory, reason, and imagination.]] பிரெஞ்சு கலைக்களஞ்சியம் (பிரெஞ்சு: Encyclopédie, ou dictionnaire raisonné des sciences, des arts et des métiers, தமிழ்: கலைக்களஞ்சியம்: ஒழுங்கமைக்கப்பட்ட அறிவியல், கலை, தொழில்நுட்ப அகராதி) என்பது பிரான்சில் பிரெஞ்சு மொழியில் 1772 - 1777 இடையில் வெளியிடப்பட்ட கலைக்களஞ்சியம் ஆகும். இதன் அறிமுகக் கட்டுரை மேற்கத்தைய அறிவெளிக் காலத்தின் கருத்துக்களை பகிரும் ஒரு முக்கிய ஆவணமாக கருதப்படுகிறது.
பிரேஞ்சு கலைக்களஞ்சியத்தின் உள்ளடக்கம் அக்காலத்தில் பரவலாக ஏற்றுக்கொள்ளப்படாத பல கருத்துக்களைக் கொண்டிருந்தது. குறிப்பாக இது பகுத்தறிவை முன்னிறுத்தி மூடநம்பிக்கையை இல்லாமல் நோக்குடன் எழுதப்பட்டது. பல்வேறு சமய நம்பிக்கைகளையும் கேள்விக்கு உட்படுத்தியது. இதை அரசு சமய அதிகாரிகளின் வேண்டுகோளால் தடை செய்தது. இருப்பினும் இது பலரின் உதவியுடன் ரகசியமாக வெளி வந்தது.
பகுப்பு:கலைக்களஞ்சியங்கள்
இடது முன்னணி (இந்தியா)
இடது முன்னணி (Left Front, வங்காளம்; বাম ফ্রন্ট, பேம் சாரி) இந்திய இடது சாரிக் கட்சிகளின் கூட்டமைப்பைக் குறிப்பதாகும். இந்தியாவில் மேற்கு வங்காளம், கேரளா மற்றும் திரிபுரா மாநிலங்களில் இடது சாரி கூட்டணிகளின் ஆட்சி நடைபெறுகின்றது. இம்மூன்று மாநிலங்களிலும் இடதுசாரிக் கட்சிகள் பலம் வாய்ந்து விளங்குகின்றன.
மேற்கு வங்காளம்
மேற்கு வங்காளத்தில் இடது சாரிக் கூட்ணியில் இணைந்துள்ள கட்சிகள்:
புரட்சிப் பொதுவுடைமை இயக்கம் 1995 முதல் 2000 வரை இடது சாரியில் உறுப்பினாரக இருந்தது. மேற்கு வங்காள இடது சாரியின் அமைப்பாளராக பீமன் போஸ் உள்ளார். மார்க்சிய பொதுவுடைமைக் கட்சியின் பொதுக்குழு (பொலிட் பீரோ) உறுப்பினர் ஆவார்.
கேரளா
கேரள மாநிலத்தில் ஆட்சி ஆமைத்துள்ள மார்க்சிய பொதுவுடைமைக் கட்சிகளின் கூட்டணியை இடது மக்களாட்சி முன்னணி என்று அழைக்கப்படுகின்றது.
தமிழ் நாடு
தமிழ் நாட்டில் இந்திய பொதுவுடைமைக் கட்சி, மற்றும் இந்திய பொதுவுடைமைக் கட்சி (மார்க்சியம்) ஆகியவை தனித்து செயல்படுகின்றன. 1964ல் இரு கட்சிகளும் பிளவுபட்டதிலிருந்து பெரும்பாலும் தேர்தல்களில் வெவ்வேறு அணிகளில் இருந்துள்ளன. 2001லிருந்து தேர்தல்களில் ஒரே கூட்டணியில் போட்டியிடுகின்றன. தேசிய அரசியலில் மட்டும் ஓரணியாக செயல்படுகின்றன.
மகாராஷ்டிரம்
மகாராஷ்டிரம் மாநிலத்தில் இந்திய அமைதித் தொழிலாளர் கட்சி, காம்நகர் அகதி மற்றும் சேக்காரி சங்கம்  இவைகளுடன் கூட்டணி அமைத்துள்ளது.
மேற்கோள்கள்
பகுப்பு:இந்திய அரசியல் கட்சிகள்
ராஜஸ்தான் அணுமின் நிலையம்
இராசத்தான் அணு மின் நிலையம் இராசத்தான் மாநிலத்தில், ராவத்பாட்டா எனுமிடத்தில், அமைந்துள்ளது. இவ்விடம் கோட்டாவில் இருந்து சுமார் 65 கிலோமீட்டர் தூரத்தில், சம்பல் ஆற்றின் அருகிலும், ராணா பிரதாப் சிங் ஏரியை உள்ளடக்கிய அணையின் அருகாமையிலும் நிலைகொண்டுள்ளது. 1980 ஆம் ஆண்டுகளில் கோட்டாவில் பாரமான நீர் தயாரிக்கும் ஆலை செயல்பட்டுவந்தது.
இராசத்தான் அணு மின் நிலையத்திற்கான திட்டப்பணிகள் 1968 ஆம் ஆண்டுகளில் துவங்கி, 1973 ஆம் ஆண்டில் முதல் 220 மெகா வாட் திறன் கொண்ட, காண்டு (CANDU) வகையிலான, அணு சக்தி உலைகள் கானடா நாட்டின் உதவியுடன் செயல்பட்டது. உயரழுத்தம் கொண்ட அணு சக்தி உலைகள் முதல் முதலாக இங்கு தான் செயல்பட்டது. 1974 ஆம் ஆண்டில் போக்ரானில் இந்தியா அணு சக்தி ஆய்வுகள் நடத்தியதன் விளைவாக கானாடா நாட்டினர் இத்திட்டத்தில் இருந்து விலகினர். அதனால் இதே திறனுடன் கூடிய இரண்டாவது உலையை காலதாமதமாக 1981 ஆம் ஆண்டில் தான் இயக்க முடிந்தது. முதலில் கட்டிய உலையின் திறனும் படிப்படியாக குறைந்து தற்பொழுது 100 மெகா வாட் அளவுக்குக் குறைந்து செயல்படுகிறது.
அதற்குப் பின்னால் இங்கு மேலும் 220 மெகா வாட் திறன் கொண்ட, இரு அணு சக்தி உலைகள் முறையே 1999 ஆம் ஆண்டிலும், 2000 ஆம் ஆண்டிலும் செயல்பட துவங்கின. தற்பொழுது 220 மெகா வாட் திறன் கொண்ட, மேலும் இரு உலைகள் கட்டி 2010 ஆம் ஆண்டில் முடித்துள்ளனர். 700 மெகா வாட் திறன் கொண்ட இரு அணு சக்தி ஆலைகளை கட்டுவதற்கும் திட்டங்கள் தீட்டி வருகின்றனர்.
மேற்கோள்கள்
பகுப்பு:அணு மின் நிலையங்கள்
சுந்தர்பனி
சுந்தர்பனி (Sunderbani), வட இந்தியாவின் ஜம்மு காஷ்மீர் ஒன்றியப் பகுதியின் ஜம்மு வருவாய் கோட்டத்தில் உள்ள ரஜௌரி மாவட்டத்தில் உள்ள நகராட்சியுடன் கூடிய சிறு நகரம் ஆகும். சுந்தர்பனி நகரம் மாவட்டத் தலைமையிடமான ரஜௌரி நகரத்திற்கு தென்கிழக்கே 70 கிலோ மீட்டர் தொலைவிலும்; சிறிநகருக்கு தென்கிழக்கே 247 கிலோ மீட்டர் தொலைவிலும் உள்ளது. இது கடல்மட்டத்திலிருந்து 633 மீட்டர் (2077 அடி) உயரத்தில் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 7 வார்டுகளும், 1,138 வீடுகளும் கொண்ட சுந்தர்பனி நகரத்தின் மக்கள் தொகை 6,930 ஆகும். அதில் ஆண்கள் 4,598 மற்றும் பெண்கள் 2,332 ஆக உள்ளனர். பாலின விகிதம் 1000 ஆண்களுக்கு 507 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி எழுத்தறிவு 94.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 259 மற்றும் 44 ஆகவுள்ளனர்.
இதன் மக்கள் தொகையில் இந்துக்கள் 90.38%, இசுலாமியர் 3.59%, சீக்கியர்கள் 5.4%, கிறித்தவர்கள் 0.56% மற்றும் பிறர் 0.07% ஆகவுள்ளனர்.
போக்குவரத்து
சுந்தர்பனி நகரத்திலிருந்து 80 கிலோ மீட்டர் தொலைவில் ஜம்முதாவி சந்திப்பு தொடருந்து நிலையம் உள்ளது. தேசிய நெடுஞ்சாலை எண் 144A சுந்தர்பனி வழியாகச் செல்கிறது.
மேற்கோள்கள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும் பகுப்பு:இரஜௌரி மாவட்டம்
முனா தாபா மகர்
முனா தாபா மகர் ( मुना थापा मगर  ) கோர்காவைச் சேர்ந்த நேபாளி நாட்டுப்புற பாடகர் ஆவார். அவர் கோர்கா மாவட்டத்தில் உள்ள மனகமானா கிராம மேம்பாட்டுக் குழுவின் சிலிங் லாம்ச்சாபா என்ற கிராமத்தில் பிறந்தார்.
தொழில்
அவர் லாமசப் மனகமான கோர்காவின் சிலிங்கில் வளர்க்கப்பட்டார். அவரது அறிமுகமானது தனாஹு அபுகைரேனியில் நடைபெற்றது. அங்கு அவர் தனது நண்பருக்குத் தொண்டை பிரச்சனையால் பாட முடியாத காரணத்தினால் நண்பருக்குப் பதிலாக மேடையேறினார்.
ஏப்ரல் 2015 நேபாள நிலநடுக்கத்திற்குப் பிறகு, அவர் பாதிக்கப்பட்டவர்களுக்கு நிவாரணப் பொருட்களை வழங்கினார்.
வெளி இணைப்புகள்
பகுப்பு:Short description matches Wikidata பகுப்பு:Articles with hCards பகுப்பு:நேபாள பாடகர்கள் பகுப்பு:நேபாளிகள் பகுப்பு:நேபாள நாட்டுப்புற இசை பகுப்பு:வாழும் நபர்கள்
யோகசிக உபநிடதம்
யோகசிக உபநிடதம் ( Yogashikha Upanishad) என்பது சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களில் ஒன்றாகும். இது நான்கு வேதங்களில் உள்ள இருபது யோக உபநிடதங்களில் ஒன்றாக வகைப்படுத்தப்பட்டுள்ளது.
இதன் இரண்டு பதிப்புகள் கிடைத்துள்ளன. சில தொகுப்புகளில் அதர்வண வேதத்துடன் இணைக்கப்பட்ட ஒரு குறிப்பும் காணப்படுகிறது. தெலுங்கு மொழித் தொகுப்புகளில் யசுர் வேதத்துடன் இணைக்கப்பட்ட நீண்ட பதிப்பும் காணப்படுகின்றன. நீண்ட பதிப்பு ஆறு அத்தியாயங்களைக் கொண்டுள்ளது. இது குறுகிய பதிப்பை விட நாற்பது மடங்கு நீளமானது. குறுகிய பதிப்பு நீண்ட பதிப்பின் முதல் அத்தியாயத்திற்குள் குறுக்கிடப்படுகிறது.
வரலாறு
யோகசிகம் என்பது ஒரு பழங்கால நூல் என உருமேனிய வரலாற்றாசிரியர் மிர்சியா எலியாட் கூறுகிறார். அவர் ஒரு தொடர்புடைய காலவரிசையை பரிந்துரைக்கிறார். பின்வரும் இந்து சமய நூல்கள் இயற்றப்பட்ட அதே காலகட்டத்தை அவர் தேதியிட்டார் - மைத்ராயனிய உபநிடதம், மகாபாரதத்தின் போதனை பகுதிகள், தலைமை சந்நியாச உபநிடதங்கள் மற்றும் பிற ஆரம்பகால யோக உபநிடதங்களான பிரம்மபிந்து, பிரம்மவித்யம், தேஜோபிந்து, யோகதத்வம், நாதபிந்து, சுரிகா, தியானபிந்து மற்றும் அமிர்தபிந்து ஆகியன. யோகசிக உபநிடதத்துடன் கூடிய இந்த நூல்கள், பத்து அல்லது பதினொரு யோக உபநிடதங்களான யோக-குண்டலி, வராகம் மற்றும் பாசுபதபிரம்ம உபநிடதங்களை விட முன்னதாகவே இயற்றப்பட்டவை என்று எலியாட் கூறுகிறார். கவின் பிளட் இந்த உரையை மற்ற யோக உபநிடதங்களுடன் சேர்த்து, கிமு 100 முதல் கிபி 300 வரை இருக்கலாம் என்று தேதியிட்டார்.
உரையின் சில கையெழுத்துப் பிரதிகள் யோக-சிகோபநிடதம் என்று பெயரிடப்பட்டுள்ளன. 108 உபநிடதங்களின் நவீன சகாப்தத் தொகுப்பில் இராமனால் அனுமனுக்குக் கூறப்பட்ட முக்திகா நியதியின் தொடர் வரிசையில் இது 63 வது இடத்தில் பட்டியலிடப்பட்டுள்ளது.வட இந்தியாவில் பிரபலமான 52 உபநிடதங்களின் கோல்ப்ரூக்கின் பதிப்பில், இது 22 வது இடத்தில் பட்டியலிடப்பட்டுள்ளது. தென்னிந்தியாவில் பிரபலமான நாராயண வரிசை, இந்த உபநிடதத்தை பிப்லியோதிகா இண்டிகாவில் 22 வது இடத்தில் கொண்டுள்ளது. 1656 ஆம் ஆண்டு சுல்தான் முகமது தாரா சிக்கோவால் "ஊபனேகட்" என்ற தலைப்பில் பட்டியலிடப்பட்டுள்ளது. ஆலன் தேனியலின் கருத்துப்படி, இந்த உபநிடதம் 12 ராஜயோக உபநிடதங்களில் ஒன்றாகும். அவற்றில் ஏழு கிருஷ்ண யசுர் வேதத்துடனும் ஐந்து சுக்ல யசுர்வேதத்துடனும் இணைக்கப்பட்டுள்ளன.
12 ஆம் நூற்றாண்டின் முற்பகுதியில் உள்ள கலைக்களஞ்சிய நூலான மனசொல்லாசா, மற்றும் யோகபீஜம் போன்ற ஹத யோக இலக்கியத்தின் பிரிவு 1.2 போன்ற இடைக்கால இந்து இலக்கியங்களில் இந்த உரை தாக்கத்தை ஏற்படுத்தியது.
உள்ளடக்கம்
கவிதை வசன நடையில் உரை இயற்றப்பட்டுள்ளது. அத்தியாயம் 1, மிக நீண்டது, வீடுபேறு அடைவதில் யோகாவின் பங்கு பற்றிய விவாதத்தை உள்ளடக்கியது. அதாவது வாழும் போது விடுதலை ( ஜீவன்முக்தி ), மற்றும் அதை விதேகமுக்தி (மறுவாழ்வில் விடுதலை) உடன் வேறுபடுத்துகிறது. முதல் அத்தியாயம் ஓம் என்பது மமூல மந்திரம் என்று வலியுறுத்துகிறது. மேலும் அது ஆண்பால் சிவமாகவும் ஒரு பகுதி பெண் சக்தியாகவும் விவரிக்கிறது. கோபம், பேராசை மற்றும் இத்தகைய உளவியல் நிலைகள் இறுதியில் துக்கத்திற்கு இட்டுச்செல்லும் குறைபாடுகள் என்றும், தூய்மையான உயிரினம் இவற்றுக்கு அப்பாற்பட்டது என்றும், ஒரே நேரத்தில் அறிவு மற்றும் யோகத்தைப் பின்தொடர்வதன் மூலம் மட்டுமே அடைய முடியும் என்றும் அது வலியுறுத்துகிறது.
யோகசிக உபநிடதத்தின் தெலுங்கு மொழித் தொகுப்புப் பதிப்பானது ஞான- யோகம் (அறிவின் பாதை) பற்றிய விவாதத்திற்கு குறிப்பிடத்தக்கது.
உரையின் 1 மற்றும் 5 அத்தியாயங்கள் ஆறு வகையான யோகா, குண்டலினி மற்றும் மனித உடலில் உள்ள ஐந்து நெருப்புகளைப் பற்றி விவாதிக்கின்றன. ஹத யோகப் பயிற்சியுடன் ஆறு சக்கரங்கள் பற்றிய விழிப்புணர்வு ஆன்மீக அனுபவத்தின் ஒரு வடிவம் என்று அது வலியுறுத்துகிறது. மனித உடலை, பிரம்மமாக, விஷ்ணுவின் கோவிலாக (உருவகமாக) உரையை வலியுறுத்துகிறது. ஒருவரின் நித்திய ஆன்மா தற்காலிக உடலைப் போலவே இருப்பதாகக் கருதுவது தவறானது.
மூலாதார சக்கரத்தில் அமைந்துள்ள குண்டலினியின் முதல் முடிச்சு, பிரம்ம கிரந்தி என்று உபநிடதம் விளக்குகிறது. தாந்த்ரீக நூல்கள் யோகாசிக உபநிடதத்தில் இருந்து வேறுபட்டவை என்று ஹரிஷ் ஜோஹ்ரி கூறுகிறார். ஏனெனில் அவை பிரம்ம கிரந்தியை மூன்றாவது சக்கரமான மணிப்பூர சக்கரத்தில் நிலைநிறுத்துவதை அடையாளப்படுத்துகின்றன. யோகக் கலை என்பது ஒரு பயணம். மேலும் ஒரு குருவுடன் ஒரு நிலையான ஆன்மீக பயிற்சியை பரிந்துரைக்கிறது என ஜெர்மானிய இந்தியவியலாளர் ஜோர்ஜ் ஃபியூர்ஸ்டீன்  கூறுகிறார்.
உபநிடதம் ஒருவரின் குருவை ஆன்மீக வழிகாட்டி என்றும் பக்திக்கு தகுதியானவர் என்றும் அழைக்கிறது. குருவை பிரம்மன், விஷ்ணு, அச்சுதன், ஒருவரின் ஆன்மாவுக்கு ஒத்தவர் என்று புகழ்ந்து, பிரபஞ்சத்தில் ஒருவரின் குருவை விட பெரியவர் யாரும் இல்லை என்று அறிவிக்கிறது. ஈஸ்வரன் மற்றும் குருவின் மீது நம்பிக்கை கொண்டவர்கள் பெரியவர்களாக மாறுவார்கள் என்று 2.22 வசனம் கூறுகிறது. உபநிடதத்தின் கடைசி அத்தியாயம் தியானத்தின் மிக உயர்ந்த சுயமான ஆன்மா மற்றும் ஓம் ஆகியவற்றின் முக்கியத்துவத்தை வலியுறுத்துகிறது.
பூங்குடி
மக்கள் தொகை
2001 மக்கள் தொகை கணக்கெடுப்பின்படி, பூங்குடி கிராமத்தின்   மொத்த மக்கள் தொகை 1432   ஆகும். இதில் ஆண்கள் 726 பேரும், பெண்கள் 706  பேரும்  அடங்குவர். மொத்த மக்கள் தொகையில் 908 பேர் கல்வி அறிவு பெற்றவர்கள் ஆவர்.
யோகசிக உபநிடதம்
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
பூங்குடி
மேற்பார்வை
பகுப்பு:பிற மொழி வார்த்தைகளைக் கொண்ட கட்டுரைகள்
விருதுநகர் மாவட்ட பேரூராட்சிகள்
தமிழ்நாட்டின் விருதுநகர் மாவட்டத்தில் 9 பேரூராட்சி மன்றங்கள் உள்ளது. அவைகள்:
மேற்கோள்கள்
பகுப்பு:விருதுநகர் மாவட்டம்
உருண்டை திரண்டை
உருண்டை திரண்டை விளையாட்டு தமிழக நாட்டுப்புறங்களில் விளையாடப்பட்டு 1950-க்குப் பிறகு மறைந்துவருகிறது.
விளையாடும் முறை
பட்டவன் குனிந்துகொள்வான்.
அவன் முதுகில் எல்லாரும் கையை வைத்திருப்பர்.
அவர்களில் ஒருவர் கையில் பொத்தியாள் ஒரு சிறு கல்லை வைப்பார்.
அதனை அவர் கைக்குள் மூடிக்கொள்வர்.
அனைவரும் கையை எடுத்துக்கொண்டு அவரவர் கையில் கல் உள்ளது போல் நடிப்பர்.
யார் கையில் கல் உள்ளது என்று பட்டவன் கண்டுபிடிக்க வேண்டும்.
கல்லை ஒருவர் கையில் வைக்கும்போது பொத்தியாள் பாட்டுப் பாடுவார்.
கருவிநூல்
பகுப்பு:சிறுவர் விளையாட்டுகள்
பாதூர் ஊராட்சி, திருவண்ணாமலை
பாதூர் ஊராட்சி (Badhur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வந்தவாசி வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2524 ஆகும். இவர்களில் பெண்கள் 1265 பேரும் ஆண்கள் 1259 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நாணல் (திரைப்படம்)
நாணல் 1965 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் மேஜர் சுந்தரராஜன், கே. ஆர். விஜயா மற்றும் பலரும் நடித்திருந்தனர்.
பகுப்பு:1965 தமிழ்த் திரைப்படங்கள்‎ பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:வி. குமார் இசையமைத்த தமிழ்த் திரைப்படங்கள்
நவம்பர் 1
வெளி இணைப்புகள்
பகுப்பு:நவம்பர் பகுப்பு:ஆண்டின் நாட்கள்
இராமநாதபுரம் மாவட்ட பேரூராட்சிகள்
தமிழ்நாட்டின் இராமநாதபுரம் மாவட்டத்தில் 7 பேரூராட்சி மன்றங்கள் உள்ளது. அவைகள்:
மேற்கோள்கள்
பகுப்பு:இராமநாதபுரம் மாவட்டம்
குவாத்தமாலா நகரம்
thumb|Astronaut View of Guatemala City
குவாத்தமாலா நகரம் (Guatemala City), மத்திய அமெரிக்க நாடான குவாத்தமாலாவின் தலைநகரமும் மிகப்பெரிய நகரமும் ஆகும். இது குவாத்தமாலா திணைக்களம் மற்றும் குவாத்தமாலா மாநகரசபை ஆகிய உள்ளூராட்சி அலகுகளின் தலைநகரமும் ஆகும். நாட்டின் தென் மத்திய பகுதியில் வல்லே டி லா எர்மிட்டா (Valle de la Ermita) எனும் பள்ளத்தாக்குப் பகுதியில் இந்நகரம் அமைந்துள்ளது. மாயா நாகரிக கால நகரமான கமினல்ஜுயு தற்போதைய குவாத்தமாலா நகர எல்லைக்குள் அமைந்துள்ளது. இது அமெரிக்காவின் குறிப்பிடத்தக்க தொல்பொருள் மையங்களில் ஒன்றாகும்.
பகுப்பு:குவாத்தமாலாவின் நகரங்கள் பகுப்பு:நடு அமெரிக்கத் தலைநகரங்கள் பகுப்பு:வட அமெரிக்கத் தலைநகரங்கள்
ஆல்டென்பர்கர் தாரைப் புறா
ஆல்டென்பர்கர் தாரைப் புறா (Altenburger Trumpeter pigeon) பல ஆண்டுகள் தேர்ந்தெடுத்த இனப்பெருக்க முறையால் உருவாயின. ஆல்டென்பர்கர் தாரைப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும்.
மேற்கோள்கள்
பகுப்பு:புறாக்கள்
ஆண்குறிப் பெரிதாக்கம்
மனிதனது ஆண்குறியைப் பெரிதாக்கும் முயற்சிகள் பல நூற்றாண்டுகளின் முன்பேயே தொடங்கி விட்டன. ஆண்குறியில் ஓர் எடையைத் தொங்கவிடுவதன் மூலம் அதன் நீளத்தை அதிகரிக்க முயன்றுள்ளனர். இது ஓரளவு ஆபத்தானதுமாகும். சில ஆபிரிக்க இனக்குழுக்கள் 2000 ஆண்டுகளின் முன்னர் இம்முறையைப் பின்பற்றியதாச் சொல்லப்படுகிறது.
தற்காலத்தில் ஆண்குறையைப் பெரிதாக்கவல்லவை எனப் பல மருந்துகள் விற்பனையாகின்றன. ஆண்குறியின் நீள, அகலத்தை அதிகரிப்பதற்கான சத்திர சிகிச்சைகளும் மேற்கொள்ளப்படுகின்றன. ஓர் ஆய்வில் ஆண்குறியைப் பெரிதாக்கும் சத்திரசிகிச்சைக்குட்பட்ட ஆண்களில் பெரும்பாலானோர் திருப்தியின்மையை தெரிவித்துள்ளனர்.
மேற்கோள்கள்
பகுப்பு:ஆண்குறி
இணை உட்செலுத்தல்
இணை உட்செலுத்தல் (coinjection) என்பது ஒரு பல்லுறுப்பி துளைத் தொழில்நுட்பமாகும், இதில் வெவ்வேறு பல்லுறுப்பிகள் ஒரே வார்ப்புக்குள் துளை மூலம் செலுத்தப்படுகின்றன.
இந்த அனுகூலங்கள் இருந்த போதிலும், இணையுட்செலுத்தல் இயந்திரமானது, நிலையான ஒற்றைத் துளை இயந்திரங்களை விட பராமரிக்க கடினமாகவும், மிகவும் விலை உயர்ந்ததாகவும் உள்ளது. மேலும் சிக்கலான வடிவங்களுடன உள்ளதால், இதன் செயல்முறையும் கடினமாக உள்ளது.
உசாத்துணைகள்
பகுப்பு:நெகிழிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:குறுங்கட்டுரைகள்
சைவ இலக்கிய வரலாறு (நூல்)
சைவ இலக்கிய வரலாறு என்பது ஒளவை சு. துரைசாமிப் பிள்ளை அவர்கள் எழுதிய நூலாகும். இந்நூலில் பக்தி இலக்கிய காலம் என்று சிறப்பிக்கப்பெறும் கி.பி 7ம் நூற்றாண்டு முதல் கி.பி 12ம் நூற்றாண்டு வரையான சைவ நூலாசிரியர்களைப் பற்றி ஆய்வு செய்து எழுத நினைத்த ஆசிரியர், காலச்சூழலின் காரணமாக கி.பி 10ம் நூற்றாண்டு வரையான நூலாசிரியர்களைப் பற்றி ஆய்வு செய்து நூலாக வெளியிட்டுள்ளார்.
கிபி 700-1000 வரையான தமிழ் நாட்டு வரலாறும், திருஞானசம்பந்தர், திருநாவுக்கரசர் (அப்பர்), சுந்தரர், மாணிக்கவாசகர், சேரமான் பெருமான், ஐயடிகள் காடவர்கோன், பட்டினத்தடிகள், சேந்தனார், ஒüவையார், முதற் கண்டராதித்தர், நம்பியாண்டார் நம்பி, வேம்பையர்கோன் நாராயணன் ஆகியோரின் வரலாறும் இடம்பெற்றுள்ளது.
பகுப்பு:சைவ சமய நூல்கள்
மக்பெத்
250px|thumb|மக்பத்தின் அமெரிக்கத் தயாரிப்புக்கான சுமார் 1884 ஆம் ஆண்டைச் சேர்ந்த சுவர்ப்படம், தாமஸ் டபள்யூ. கீன் நடித்தது. மேல் புற இடதுபுறத்திலிருந்து இடஞ்சுழியாக: மக்பத்தும் பேங்க்வோவும், டங்கனின் கொலைக்கு சற்று பிறகு, மந்திரவாதிகளைச் சந்திக்கின்றனர், பேங்க்வோவின் ஆவி, மக்பத் மக்டஃபை எதிர்த்துப் போராடுகிறான். பொதுவாக மக்பெத்  என அழைக்கப்படும் த ட்ரேஜடி ஆஃப் மக்பெத்  என்பது வில்லியம் ஷேக்ஸ்பியரின் நாடகமாகும். அது மன்னரைக் கொலைச் செய்தல் மற்றும் அதன் விளைவு ஆகியவற்றைப் பற்றிய நாடகமாகும். இது ஷேக்ஸ்பியரின் சிறிய துன்பியல் படைப்பாகும். அது 1603 மற்றும் 1607 ஆம் ஆண்டுகளுக்கு இடைப்பட்ட காலத்தில் எழுதப்பட்டதென நம்பப்படுகிறது. சைமன் ஃபோர்மன் (Simon Forman) க்ளோப் தியேட்டரில் இது போன்ற நாடகத்தைப் பார்த்ததாகப் பதிவு செய்ததன் மூலம் இந்த நாடகம் நிகழ்த்தப்பட்டதற்கான பழைய சான்று 1611 ஆம் ஆண்டு ஏப்ரலில் கிடைக்கிறது. அது ஃபோலியோ ஆஃப் என்று 1623 ஆம் ஆண்டில் வெளியிடப்பட்டுள்ளது. இது ஒரு குறிப்பிட்ட நிகழ்ச்சிக்கான அழைப்புப் புத்தகத்திலிருந்து வந்திருக்கலாம்.
துன்பியலுக்கான ஷேக்ஸ்பியரின் ஆதாரங்கள், ஷேக்ஸ்பியர் மற்றும் அவரது சமகாலத்தவர்களிடையே பிரபலமான, இங்கிலாந்து, ஸ்காட்லாந்து மற்றும் அயர்லாந்தின் வரலாறுப் புத்தகமான ஹோலின்ஷெட்'ஸ் க்ரானிக்கில்ஸ் (1587) (Holinshed's Chronicles)என்னும் புத்தகத்தில் உள்ள, மக்பெத், மக்டஃப் மற்றும் டங்கன் ஆகியவற்றின் சான்றுகளாகும். அரங்கிற்குப் பின்புல உலகில், சிலர் இந்த நாடகம் சபிக்கப்பட்டது என்றும் அது பிரபலமாகாது எனவும், அல்லது அது ஸ்காட்லாந்து நாடகம் எனவும் நம்பினர்.
நூற்றாண்டுகளாக, இந்த நாடகம் மக்பெத் மற்றும் லேடி மக்பெத் கதாப்பாத்திரத்தில் நடிக்க மிகப் பெரிய நடிகர்களில் சிலரைக் கவர்ந்தது. இந்த நாடகம் திரைப்படமாகவும் தொலைக்காட்சி நிகழ்ச்சியாகவும், ஓப்பெராவாகவும், நாவல்களாகவும், நகைச்சுவைப் புத்தகங்களாகவும் இன்னும் பிற ஊடக வடிவங்களிலும் தழுவிப் படைக்கப்பட்டது.
கதைச் சுருக்கம்
நாடகத்தின் முதல் காட்சி இடி மின்னலுடன் தொடங்குகிறது, அப்போது மூன்று மந்திரவாதிகளும், தாங்கள் அடுத்ததாக மக்பத்தைச் சந்திக்க வேண்டும் என முடிவெடுக்கின்றனர். அடுத்த காட்சியில், காயமடைந்த கேப்டன், ஸ்காட்லாந்தின் டங்கன் (Duncan) மன்னரிடம், க்ளெயின்சின் தானேவான அவரது ஜெனரல் மக்பத் மற்றும் பேங்க்வோ ஆகியோர் தேசத் துரோகியான மேக்டொன்வால்டினால் தலைமையேற்று நடத்தப்பட்ட நார்வே மற்றும் அயர்லாந்தின் கூட்டுப் படைகளைத் தோற்கடித்தனர் எனக் கூறுகிறார். மன்னரின் உறவினரான மக்பத், அவனது வீரம் மற்றும் போரிடும் ஆற்றலுக்காக மிகவும் பாராட்டப்படுகிறான்.
காட்சி மாறுகிறது, மக்பத் மற்றும் பேங்க்வோ (Banquo) வருகிறார்கள், வானிலை மற்றும் அவர்களது வெற்றி பற்றி அவர்கள் பேசிக்கொண்டு வருகிறார்கள் ("இது சுத்தமாகச் சரியில்லை, நான் இது வரை பார்த்திராத அழகான நாளாக உள்ளது"). அவர்கள் ஒரு நிலப்பகுதியின் வழியே சென்றுகொண்டிருக்கும் போது, மூன்று மந்திரவாதிகளும் வருகின்றனர், அவர்கள் குறிகூறலின் மூலம், அவர்களை வாழ்த்தக் காத்திருந்தனர். முதலில் அவர்களுக்கு சவால் விட்டது பேங்க்வோ தான் எனினும், அவர்கள் மக்பத்தைச் சந்தித்தனர். முதல் மந்திரவாதி மக்பத்தை, "க்ளெயிம்சின்" தானே (Thane of Glamis) என்று பாராட்டுகிறார், இரண்டாவது மந்திரவாதி "கவ்டாரின் தானே " (Thane of Cawdor) என்றும் மூன்றாமவர், அவன் "இனி மன்னராக இருக்கப்போவதாக " அறிவிக்கிறார். மக்பத் வாயடைத்து நிற்கிறான், அதனால் பேங்க்வோ அவர்களை எதிர்கொள்கிறான். மந்திரவாதிகள் பேங்க்வோவிடம், அவன் மன்னனாக ஆகாவிட்டாலும் அவன் பல மன்னர்களுக்குத் தந்தையாவான் எனக் கூறுகின்றனர். இந்த முன்னுரைத்தல்களைக் கேட்டு இருவரும் வியந்தபோது, அந்த மந்திரவாதிகள் மறைந்து விடுகின்றனர். மன்னரின் தூதுவரும் மற்றொரு தானேவுமான ரோஸ் வந்து மக்பத் கவ்டாரின் தானேவாக நியமிக்கப்பட்டதை அறிவிக்கிறான். முதல் முன்னுரைத்தல் இவ்வாறு நிறைவேறுகிறது. உடனே, மக்பத் மன்னராகும் ஆசையைப் பெறுகிறான்.
மன்னர் வரும் அந்த இரவு மக்பத் டங்கனைக் கொல்கிறான். இந்த உண்மை பார்வையாளர்களுக்குத் தெரியாது, ஆனால் பின்னர் லேடி மக்பத்துக்குப் பதவி கிடைக்க வேண்டும் என்பதைக் கேட்டு மக்பத் அதிர்ச்சியில் உறைந்து போகிறான். அவளது திட்டத்தின் படி, தூங்கிக் கொண்டிருக்கும் டங்கனின் பணியாளர்களின் மீது, இரத்தக் கறை படிந்த கத்தியை போட்டு, அவர்கள் தான் கொலை செய்தனர் என்று நம்பும்படி செய்கிறாள். அடுத்த நாள் விடியலின் போது, ஸ்காட்லாந்தின் லெனாக்ஸ் என்னும் ஸ்காட்லாந்து சான்றோரும் ஃபைஃபின் ராயல் தானேவான மக்டஃபும் வருகிறார்கள். ஒரு பணியாள் நுழைவாயிலைத் திறக்க, மக்பத் அவர்களை மன்னரின் அறைக்கு அழைத்துச் செல்கிறான், அங்கே மக்டஃப் டங்கனின் சடலத்தைக் காண்கிறான். மக்பத், மிகவும் கோபப்பட்டவனாக நடித்து, பாதுகாவலர்கள் தாங்கள் குற்றமற்றவர்கள் என கூறும் முன்பே அவர்களைக் கொன்றுவிடுகிறான். மக்டஃப் உடனே மக்பட்தை சந்தேகிக்கிறான், ஆனால் அதை வெளியில் காட்டிக் கொள்ளவில்லை. உயிருக்கு பயந்து, டங்கனின் மகன்கள் ஓடிவிடுகிறார்கள், மால்கம் இங்கிலாந்துக்கும் அவனது சகோதரன் டொனால்ட்பெயின் (Donalbain) அயர்லாந்துக்கும் சென்றுவிடுகின்றனர். உரிமையுள்ள வாரிசுகள் ஓடிவிட்டதால், அவர்கள் மேல் அனைவருக்கும் சந்தேகம் உண்டாகிறது, மக்பத் மன்னரின் உறவினராக இருந்ததால், ஸ்காட்லாந்தின் மன்னன் என்னும் பதவியைத் தனதாக்கிக் கொள்கிறான்.
thumb|right|தியோடோர் சேசாரியா - மக்பத் பேங்க்வோவின் ஆவியைப் பார்க்கிறான்.
மக்பத் வெற்றி பெற்றாலும், பேங்க்வோவைப் பற்றிய முன்னுரைத்தலை நினைத்து நிம்மதியிழந்தான். அதனால், மக்பத் அவனை தனது ராஜ விருந்துக்கு அழைத்தும் பேங்க்வோ மற்றும் அவனது இளைய மகனான ஃப்ளீன்ஸ் ஆகியோர் அன்றிரவு அங்கு தங்குவார்கள் என்பதைக் கண்டுகொள்கிறான். அவர்களைக் கொல்ல மக்பத் இருவரைப் பணியமர்த்துகிறான். புரியாத புதிர் போல, கொலைக்கு முன்பு பூங்காவில் மூன்றாவதாக ஒரு கொலையாளி தோன்றுகிறான். கொலைகாரர்கள் பேங்க்வோவைக் கொன்றுவிடுகிறார்கள், ஆனால் ஃப்ளீன்ஸ் தப்பித்துவிடுகிறான். அந்த விருந்தில், பேங்க்வோவின் ஆவி வந்து மக்பத்தின் இடத்தில் அமர்கிறது. அந்த உருவத்தை மக்பத்தால் மட்டுமே பார்க்க முடிந்தது; மக்பத்தின் மனைவி வெறுத்துப்போய் அனைவரையும் வெளியேற ஆணையிடும் வரை, வெறும் நாற்காலி மீது மக்பத் மிரண்டு போய் கோபம் கொண்டதையும் வெறித்துப் பார்த்ததையும் கண்டு மற்றவர்கள் பயந்துபோனார்கள்.
அமைதியிழந்த மக்பத் மீண்டும் மந்திரவாதிகளைக் காணச் சென்றான். அவர்கள் மேலும் மூன்று எச்சரிக்கைகள் மற்றும் முன்னுரைத்தல்களுடன் மூன்று ஆவிகளைத் தயார் செய்கின்றனர், அது அவனிடம் "மக்டஃப் குறித்து எச்சரிக்கையாக இரு " எனக் கூறின, ஆனால் "பெண்ணுக்கு பிறக்காத யாரும் மக்பத்தைத் தாக்க மாட்டார்கள் " என்றும் "கிரேட் பிர்னேம் காடு முதல் டன்சினேன் மலை வரை எது எதிர்த்து வந்தாலும் அவனைத் தோற்கடிக்க முடியாது " என்றும் கூறின. மக்டஃப் இங்கிலாந்திற்கு நாடு கடத்தப்பட்டிருக்கையில், மக்பத் பாதுகாப்பாக இருப்பதாக நினைக்கிறான்; மக்டஃபின் மனைவி மற்றும் அவர்களது இளங்குழந்தைகள் உட்பட மக்டஃபின் அரண்மனையில் உள்ள அனைவரையும் கொல்கிறான்.
லேடி மக்பத் தானும் தனது கணவனும் சேர்ந்து செய்த குற்றங்களால் மனம் வெடிக்கிறாள். அவள் தூக்கத்தில் நடந்து தனது கைகளில் இருப்பதகாக அவள் நினைக்கும் கற்பனையான இரத்தக் கறைகளைக் கழுவ முயற்சிக்கிறாள், அப்போது அவளுக்குத் தெரிந்து பயங்கர விஷயங்களைப் பற்றியெல்லாம் பேசுகிறாள். thumb|right|ஹென்றி ஃபுசேலி - லேடி மக்பத் தூக்கத்தில் நடப்பது.
இளம் சிவார்டின் கொலையிலும் மக்டஃப் மற்றும் மக்பத்தின் நேருக்கு நேரான மோதலிலும் இந்தப் போர் முடிகிறது. மக்பத், பெண்ணுக்குப் பிறக்காத யாராலும் அவனைக் கொல்ல முடியாது என்பதால், தான் மக்டஃபைக் கண்டு பயப்பட ஒரு காரணமும் இல்லை கூறுகிறான். மக்டஃப், தான் "தனது தாயின் கருப்பை நேரம் தவறி கிழிந்ததிலிருந்து" (அதாவது அறுவை சிகிச்சை மூலம் பிறந்ததாக) பிறந்ததாகவும், அதனால் "பெண்ணுக்குப் பிறந்தவன் அல்ல " என்றும் கூறுகிறான். மக்பத் மந்திரவாதிகளின் முன்னுரைத்தலைத் தவறாகப் புரிந்துகொண்டதை உணர்ந்தான், ஆனால் நேரம் கடந்துவிட்டிருந்தது. மக்டஃப் மக்பத்தின் தலையைத் துண்டித்து மேடைக்கு வெளியே வீசி, மந்திரவாதிகளின் மூன்றாவது முன்னுரைத்தலை நிறைவேற்றுகிறான்.
ஃப்ளீன்ஸுக்கு பதிலாக மால்கமுக்கே முடிசூட்டப்படுகிறது எனினும், பேங்க்வோவைப் பற்றிய மந்திரவாதிகளின் முன்னுரைத்தலான, "நீ குழந்தை பெறக்கூடாது ", என்ற வசனம் ஷேக்ஸ்பியரின் ரசிகர்களிடையே காலம் கடந்து நிற்பதாகும், ஏனெனில் இங்கிலாதின் முதலாம் ஜேம்ஸ் மன்னரும் (ஸ்காட்லாந்தின் ஆறாம் ஜேம்ஸ் மன்னரும்) பேங்க்வோவின் வம்சாவழியாகக் கருதப்படுகின்றனர்.
மூலங்கள்
மக்பத் நாடகம் ஷேக்ஸ்பியரின் ஆண்டனி அண்ட் க்ளியோபாட்ரா நாடகத்துடன் ஒப்பிடப்பட்டுள்ளது. ஆண்டனி மக்பத் ஆகிய இரண்டுமே பழையதிலிருந்து புதிய உலகைத் தேடிய கதாப்பாத்திரங்களே. இருவருமே அரச பதவிக்காக சண்டையிட்டனர், அந்தப் பதவியை அடைய 'சாபத்தை' அடைந்தனர். ஆண்டனியின் சாபம் அக்டோவியஸும் (Octavius) மக்பத்தின் சாபம் பேங்க்வோவும் ஆக இருந்தனர். ஒரு நிலையில், மக்பத் தன்னை ஆண்டனியுடன் ஒப்பிடுகிறான், அவன் கூறுகிறான், "பேங்க்வோவுக்குக் கீழ் / எனது மேதைமை கண்டிக்கப்பட்டது, மார்க் ஆண்டனியின் மேதைமை சீசரால் கண்டிக்கப்பட்டதாகக் கூறுவார்களே, அது போல." இறுதியில், இரு நாடகங்களிலும் ஆற்றல் மிக்க பெண் கதாப்பாத்திரங்கள் உள்ளன: க்ளியோபாட்ரா மற்றும் லேடி மக்பத்.
ஷேக்ஸ்பியர் இந்தக் கதையை ஹோலின்ஷெட்'ஸ் க்ரானிக்கில்ஸின் பல கதைகளிலிருந்து தருவித்துள்ளார், அது பிரிட்டிஷ் தீவுகளின் பிரபலமான வரலாற்றுப் புத்தகமாகும். இது ஷேக்ஸ்பியர் மற்றும் அவரது சமகாலத்தவரிடையே மிகவும் பிரபலமானதாகும். க்ரானிக்கில்ஸில் (Chronicles), டோன்வால்டு என்னும் ஒரு மனிதன் மந்திரவாதிகளுடன் தொடர்பு கொண்டிருந்ததால், அவனது குடும்பத்தினர் பலரும் அவனது மன்னர் டஃபாலால் கொல்லப்பட்டிருப்பதை அறிகிறான். அவனது மனைவியின் வற்புறுத்தலால், அவனும் அவனது பணியாட்களும் சேர்ந்து மன்னரை அவனது வீட்டிலேயே வைத்துக் கொல்கின்றனர். "க்ரானிக்கில்ஸில்", டங்கன் மன்னனின் திறமையின்மையால், மக்பத் அரசாங்கத்தை நடத்த முடியாமல் போராடுவதாகக் காண்பிக்கப்பட்டது. அவனும் பேங்க்வோவும் மூன்று மந்திரவாதிகளைச் சந்திக்கின்றனர், இதுபோலவே, ஷேக்ஸ்பியரின் படைப்பில் மூன்று மந்திரவாதிகள் முன்னுரைத்தல்களை வழங்குவர். மக்பத் மற்றும் பேங்க்வோ இருவருமே தங்கள் மனைவியர்களின் வற்புறுத்தலால் டங்கனைக் கொலை செய்யத் திட்டமிடுவர். மக்பத் மக்டஃப் மற்றும் மால்கம் ஆகியோரால் வீழ்த்தப்படும் முன்பு வரை நீண்ட பத்தாண்டு கால ஆட்சியைக் கொண்டிருந்தான். இந்த இரண்டு படைப்புகளிலும் ஒன்றுபோலுள்ள அம்சங்கள் பல இருப்பது தெளிவு. இருப்பினும், சில சான்றோர்கள் ஜார்ஜ் புச்சனின் (George Buchanan) ரெரம் ஸ்காட்டிகேரம் ஹிஸ்டோரியா (Rerum Scoticarum Historia), ஷேக்ஸ்பியரின் படைப்புடன் மிகவும் நெருக்கமாகப் பொருந்துவதாகக் கருதுகின்றனர். புச்சனின், படைப்பு ஷேக்ஸ்பியரின் காலத்தில் இலத்தீனில் கிடைத்தது.
இந்தக் கதையின் வேறு பதிப்புகளிலும், மக்பத் மன்னரை மக்பத்தின் அரண்மனையிலேயே கொல்வதைப் போல நிகழ்வுகள் இல்லை. சான்றோர்கள், மக்பத்தின் குற்றத்தை விருந்தோம்பலில் நடக்கும் மோசமான வன்முறையாகக் காண்பிக்க ஷேக்ஸ்பியர் சேர்த்துள்ளார் என இந்த மாற்றத்தைக் குறித்துக் கருதுகின்றனர். அந்த காலத்தில் இதே போன்ற பொதுவாக அமைந்திருந்த இந்தக் கதையின் பதிப்புகளில், டங்கன் அரண்மனையில் கொல்லப்படுவதற்கு மாறாக இன்வெர்னஸில் மறைந்திருந்து தாக்கப்பட்டு கொல்லப்படுவதாக இடம்பெறும். ஷேக்ஸ்பியர் டோன்வால்டின் கதையையும் டஃப் மன்னரின் கதையையும் கலந்து பயன்படுத்தியுள்ளார், இதுவே இக்கதையின் குறிப்பிடத்தக்க மாற்றமாகும்.
ஷேக்ஸ்பியர் மற்றொரு தெரியக்கூடிய மாற்றத்தையும் செய்துள்ளார். க்ரானிக்கில்ஸில், பேங்க்வோ டங்கன் மன்னனைக் கொல்லும் மக்பத்தின் திட்டத்தில் துணைபோகும் ஒருவனாவான். இதனைத் தொடர்ந்து கிடைக்கும் வெற்றியில், மன்னர் பதவி மால்கமுக்குக் கிடைக்காமல் மக்பத்துக்கே கிடைக்க வேண்டும் என்பதில் உறுதியாக இருப்பதிலும் அவன் முக்கியப் பங்கு வகிக்கிறான். ஷேக்ஸ்பியரின் காலத்தில் பேங்க்வோ ஸ்டார்ட் மன்னர் முதலாம் ஜேம்சின் நேரடி வம்சாவழியாகக் கருதப்பட்டார். வரலாற்று ஆதாரங்களில் சித்தரிக்கப்பட்டுள்ள பேங்க்வோவுக்கும் ஷேக்ஸ்பியரின் பேங்க்வோவுக்கும் அதிக வேறுபாடு இருந்தது. விமர்சகர்கள் இந்த மாற்றத்திற்கு பல காரணங்களை முன்மொழிந்தனர். முதலாவது, ஒரு மன்னரின் வம்சாவழியைக் கொலைகாரனாகக் காண்பிப்பது சிக்கலானது. இரண்டாவதாக, கொலைக்கு துணையாளியாக இருக்க மற்றொரு நாடகக் கதாப்பாத்திரம் தேவையில்லை என்பதால் பேங்க்வோவின் கதாப்பாத்திரத்தை ஷேக்ஸ்பியர் சிறிது மாற்றியிருக்கலாம்; இருப்பினும் பல கல்வியாளர்கள் விவாதித்த மக்பத்தின் கதாப்பாத்திரத்திற்கான வேறுபட்ட குணத்தை வழங்குவது அவசியமானது, அதை பேங்க்வோ கதாப்பாத்திரம் பூர்த்தி செய்தது. பேங்க்வோவைப் பற்றி எழுதிய அந்தக் காலத்தைச் சேர்ந்த ஜீன் டே ஸ்கெலாண்ட்ரே போன்ற பிற ஆசிரியர்கள், தமது ஸ்டார்ட்டைடில் பேங்க்வோவை கொலைகாரனாகக் காண்பிக்காமல் நல்லவனாக சித்தரித்து வரலாற்றை மாற்றியுள்ளனர், இதற்கும் அநேகமாக முன்னர் கூறப்பட்ட அதே காரணங்களே இருக்கலாம்.
தேதியும் உரையும்
thumb|1623 ஆம் ஆண்டில் வெளியிடப்பட்ட ஃபர்ஸ்ட் ஃபோலியோவிலிருந்து பெறப்பட்ட, மக்பத்தின் முதல் பக்கத்தின் உண்மையான நகல்பிற்கால மறுஆய்வுகளின் குறிப்பிடத்தக்க ஆதாரங்களின் காரணமாக மக்பத்தின் காலத்தைத் துல்லியமாக அறிய முடியவில்லை. பல கல்வியாளர்கள் இது எழுதப்பட்டது 1603 மற்றும் 1606 ஆம் ஆண்டிற்கு இடைப்பட்ட காலமாக இருக்கலாம் என ஊகிக்கின்றனர். இந்த நாடகம் ஜேம்ஸ் மன்னரின் முன்னோர்களையும் 1603 ஆம் ஆண்டில் மன்னர் பதவிக்கான ஸ்டார்ட் வாரிசுரிமையையும் (ஜேம்ஸ் மன்னர் பேங்க்வோவின் வம்சாவழியாக நம்பப்படுகிறார்) கொண்டாடும் வகையில் அமைந்திருப்பதால், அவர்கள் 1603 ஆம் ஆண்டுக்கு முன்பான காலத்தில் இந்த நாடகம் எழுதப்பட்டிருக்க வாய்ப்பில்லை எனக் கூறுகின்றனர்; மேலும் மந்திரவாதிகள் மக்பத்துக்கு காண்பிக்கும், எட்டு மன்னர்களின் அணிவகுப்பு காட்சி IV இல் இடம்பெறும், அது ஜேம்ஸ் மன்னருக்கான நிரப்பு அம்சமாகும். பிற ஆசிரியர்கள் 1605–6 என்ற மிகவும் குறிப்பிட்ட தேதியை ஊகித்துள்ளனர், இதற்கு சாத்தியக்கூறுள்ள கன்பௌடர் ப்ளாட் பற்றிய குறிப்புகள் மற்றும் அதன் விளைவான வழக்குகள் ஆகியவை காரணங்களாக இருக்கலாம். குறிப்பாக த வாயிற்காவலனின் உரையில் (நிகழ்ச்சி II, காட்சி III, வரிகள் 1-21), 1606 ஆம் ஆண்டின் வசந்தகாலத்தில் நடைபெற்ற ஜேசுட் ஹென்றி கார்னட்டின் வழக்குகளைப் பற்றிய குறிப்புகள் காணப்படலாம்; "ஈக்விகேட்டர்" (வரி 8) என்பது கார்னட்டின் "ஈக்விகேஷன்" படையையும் [காண்க: உள ஏற்பின்மைத் தத்துவம்] மற்றும் "ஃபார்மர்" (4) கார்னட்டின் கூட்டணிகளில் ஒன்றையும் குறிக்கலாம். இருப்பினும், "ஃபார்மர்" (farmer) என்பது பொதுவான சொல்லாகும், மேலும் "தட்டிக்கழித்தல்" என்பதும் 1583 ஆம் ஆண்டு கருத்துகளின் எலிசபெத் மகாராணியின் தலைமை கவுன்சிலர் லார்டு பர்க்ளேவின் படைப்புகளில் காணப்பட்டதும் ஆகும். மேலும் அது ஸ்பானிய ப்ரிலேட்டான மார்ட்டின் அஸ்பில்க்யூட்டாவின் 1584 ஆம் ஆண்டின் தட்டிக்கழித்தல் தத்துவத்திலும் காணப்பட்டதாகும், அது 1590களில் ஐரோப்பா மற்றும் இங்கிலாந்து முழுதும் பிரபலமானது
மக்பத் முதன்முதலில் 1623 ஆம் ஆண்டின் ஃபர்ஸ்ட் ஃபோலியோவில் அச்சிடப்பட்டது மேலும் இதன் உரைக்கான ஒரே மூலமாக ஃபோலியோ மட்டுமே உள்ளது. இப்போதுள்ள உரையானது அதற்கடுத்து வந்தவர்களால் எளிதாக மாற்றப்பட்டுள்ளது. இதில் தாமஸ் மிடில்டனின் நாடகமான த விட்ச்சிலிருந்து (The Witch) (1615) இரண்டு பாடல்களைச் சேர்த்திருப்பது மிகவும் குறிப்பிடத்தக்கதாகும்; மிடில்டன் மந்திரவாதிகள் மற்றும் ஹெக்கட்டி ஆகிய இரு கதாப்பாத்திரங்கள் வருகின்ற கூடுதல் காட்சிகளைச் சேர்த்திருப்பதாகத் தெரிகிறது. ஏனெனில் இந்த இரு காட்சிகள் பார்வையாளர்களிடையே மிகவும் பிரபலமாக உள்ளன. 1869 ஆம் ஆண்டின் க்ளேரெண்டன் பதிப்புகள் காலத்திலிருந்து உள்ள இந்த மறுபடைப்புகள், நிகழ்ச்சி III, காட்சி v முழுவதும் மற்றும் நிகழ்ச்சி IV, காட்சி I இன் ஒரு பகுதி ஆகியவற்றைக் கொண்டுள்ளதாகக் கருதப்படுகிறது, அவை தற்கால உரைகளில் பெரும்பாலும் குறிப்பிடப்பட்டுள்ளன. இந்த அடிப்படையில், பல கல்வியாளர்கள் ஹெக்கட்டி தெய்வம் இழிவாகக் காட்டப்படும் அனைத்து மூன்று இடைநிகழ்ச்சிகளையும் நிராகரிக்கின்றனர். ஹெக்கட்டி உள்ளடக்கத்திலும், நாடகமானது பெரும்பாலும் சிறிதாகவே உள்ளது, மேலும் இதனால் ஃபோலியோ உரையானது, நிகழ்ச்சிக்காக குறிப்பிடத்தக்க அளவு வெட்டிச் சுருக்கப்பட்ட அழைப்புப் புத்தகத்திலிருந்து வந்திருக்கலாம், அல்லது அதைப் பயன்படுத்தியவரே உரையை வெட்டிச் சுருக்கியிருக்கலாம்.
கருப்பொருள்களும் மூலக்கருத்துகளும்
மக்பத் ஷேக்ஸ்பியரின் துன்பியல்களில் குறிப்பிட்ட வழிகளில் ஒரு ஒழுங்கற்றவனாவான். இது மிகவும் சுருக்கமானது: ஒத்தெல்லோ (Othello) மற்றும் கிங் லியர் (King Lea) ஆகியவற்றை விட ஆயிரம் வரிகள் குறைவானது, மேலும் சிறிதளவே ஹேம்லெட் (Hamlet) டைப் போன்று நீளத்தில் பாதிக்கும் சிறிதளவே கொண்டதாகும். பெறப்பட்ட பதிப்பானது அதிகமாக வெட்டிச் சுருக்கப்பட்ட மூலம் அல்லது ஒரு வேளை அழைப்புப் புத்தகத்தை அடிப்படையாகக் கொண்டதாக இருக்கலாம் என்ற கருத்தைப் இந்த சுருக்கம் பல விமர்சகர்களுக்கு பரிந்துரைத்துள்ளது. இந்த சுருக்கமானது பிற வழக்கத்திற்கு மாறான அம்சங்களுடனும் தொடர்புடையதாக உள்ளது: "நடிப்புக்காக சுருக்கப்பட்டது" போலத் தோன்றும் முதல் நாடகப் பகுதியின் முதல் காட்சி; ஒப்பீட்டில் மக்பத்தைத் தவிர்த்த பிற கதாப்பாத்திரங்களின் எளிமைத் தன்மை; ஷேக்ஸ்பியரின் பிற துன்பியல் கதாநாயகர்களுடன் ஒப்பிடுகையில் மக்பத்தின் வேறுபட்ட தன்மை.
கதாப்பாத்திரத்தின் துன்பியலாக
இன்னும் பிற விமர்சகர்களுக்கு, மக்பத்தின் நோக்கம் பற்றிய கேள்விக்கான பதிலை அறிவது எளிதான காரியமாக இருக்காது. எடுத்துக்காட்டுக்கு ராபர்ட் ப்ரிட்ஜஸ் ஒரு முரண்பாட்டைக் கண்டுணர்ந்தார்: டங்கனின் கொலையானது குற்றம் செய்வதற்கு போதியதாக இருக்க வாய்ப்பில்லை என்றாகும் முன்பே அந்தக் கதாப்பாத்திரம் அது போன்ற ஒரு பயங்கரத்தை வெளிப்படுத்த முடியும். பல விமர்சகர்களுக்கு முதல் நாடகப் பகுதியில் மக்பத்தின் நோக்கங்கள் தெளிவற்றதாகவும் போதாதது போலவும் தோன்றின. ஜான் டோவெர் வில்சன் ஒரு கருத்தைக் கூறினார் ஷேக்ஸ்பியரின் உண்மையான உரையில் கூடுதல் காட்சி அல்லது காட்சிகள் இருந்தன, அதில் கணவனும் மனைவியும் அவர்களது திட்டத்தைப் பற்றி கலந்தாலோசிப்பார்கள். இந்தப் புரிதல் விளக்கமானது முழுவதுமாக நிரூபிக்கக்கூடியதாக இல்லை; இருப்பினும், மக்பத்தின் குறிக்கோளான ஊக்குவிக்கும் பாத்திரமானது உலகளவில் அறியப்பட்டதாகும். அவனது குறிக்கோளால் அவன் செய்த தீய செயல்கள், அவனை தொடர்ந்து அதிகரிக்கும் தீய செயல்களின் சிக்கலில் அவனை சிக்க வைத்தன, அது அவனே பின்வருமாறு உணருமளவிற்கு இருந்தது: “நான் இரத்தத்தில் இருக்கிறேன்/மிக ஆழத்தில் மூழ்கி இருக்கிறேன், நான் இன்னும் இப்பாதையில் தொடர்ந்து செல்ல வேண்டுமா,/இனி இப்பாதையில் செல்வதைப் போலவே திரும்பி மீண்டு செல்வதும் கடினமே.”
நீதி அமைப்பின் துன்பியலாக
மக்பத் குறிக்கோளின் அழிவுமிக்க விளைவுகள் அவனோடு மட்டும் நின்றுவிடுவனவாக இல்லை. கிட்டத்தட்ட கொலை நடந்த நேரத்திலிருந்தே, நாடகம் ஸ்காட்லாந்தை, இயற்கை அமைப்புகளின் நேரெதிர் மாற்றங்களால் அதிர்ச்சிக்குள்ளாகும் ஒரு நாடாகவே சித்தரிக்கிறது. ஷேக்ஸ்பியர் ஒரு மிகப் பெரும் இருத்தல் சங்கிலியமைப்புக்கான குறிப்பாக, மனதில் கொண்டிருந்திருக்கலாம் இருப்பினும் நாடகத்தின் சீற்றங்களின் படங்கள் பெரும்பாலும் சிறப்பாக இல்லை. அதனால் அவை புத்தி சார்ந்த வாசிப்புகளை ஆதரிக்கும் வகையில் போதியதாக இல்லை. அவர், மன்னர்களுக்குள்ள தெய்வீக உரிமையைப் பற்றிய ஜேம்ஸின் நம்பிக்கையைப் விரிவாகப் போற்றும் நோக்கத்தையும் கொண்டிருக்கலாம், இருப்பினும் இந்தக் கருதுகோளானது ஹென்றி என். பாலினால் மிகவும் அதிகமாக விரிவாக்கப்பட்டது. அது உலகளவில் ஏற்றுக்கொள்ளப்படவில்லை இருப்பினும், ஜூலியஸ் சீசரில் உள்ளது போலவே அரசியல் சூழலில் மகிழ்ச்சியின்மை போன்ற அம்சங்கள், பொருளுலகில் அதிகமாக பிரதிபலிக்கப்பட்டு பெருக்கவும் செய்யப்பட்டது. அதிக முறை சித்தரிக்கப்பட்ட இயற்கை அமைப்பின் நேரெதிர்மாற்றம் தூக்கமாகும். மக்பத்துக்கு “கொலையுண்ட தூக்கம்” இருப்பதாக மக்பத் அறிவிப்பது, சொல்லப்படாமல் லேடி மக்பத்தின் தூக்கத்தில் நடக்கும் குறைபாட்டின் போது பிரதிபலிக்கிறது.
மக்பத்தின் பொதுவாக ஏற்றுக்கொள்ளப்பட்ட இடைக்கால துன்பியலுக்கு கடன்பட்ட தன்மையானது பெரும்பாலும் குறிப்பாக, நீதி அமைப்பின் அம்சங்களிலான நாடகத்தின் போக்கில் குறிப்பிடத்தக்கதாகக் கருதப்படுகிறது. க்ளின் விக்க்ஹேம், ஒரு வாயிற்காவலாளியைக் கொண்டு கிறிஸ்தவகால நாடகத்தை ஒரு நரக வேதனையுடன் இணைக்கிறார். நாடகத்தில், “ஆச்சாரமான கிறிஸ்தவ துன்பியலின்” நோக்கில், அவ்வப்போது அது ஒப்புக்கொண்டதைக் காட்டிலும் அதிக அளவு சிக்கலான மனோபாவம் உள்ளது என ஹோவார்ட் ஃபெல்பெரின் வாதிடுகிறார்; அவர் இடைக்கால புனித நாடகத்திற்குள்ளமைந்த நாடகங்களுக்கும் இடையே உள்ள தொடர்புகளைக் கண்டறிந்தார்.
இருபாலரது அம்சம் கொண்ட கருப்பொருள், பெரும்பாலும் குறைபாடு கருப்பொருளின் சிறப்பான அம்சமாகக் கருதப்படுகிறது. இரு பாலருக்கும் பொதுவான பங்குகளை மாற்றிப் பயன்படுத்தியது மிகவும் பிரபலமாக மந்திரவாதிகள் மற்றும் முதல் நாடகப் பகுதியில் லேடி மக்பத் தோன்றுவது போல் அமைக்கப்பட்டது, ஆகியற்றுடன் பெரும்பாலும் தொடர்புடையதாக உள்ளது. இது போன்ற நேரெதிர் மாற்றங்களிலான ஷேக்ஸ்பியரின் இரக்கத்தின் அளவு எவ்வளவாக இருப்பினும், நாடகமானது இயல்பான பால் மதிப்புகளுக்கே திரும்புகிறது அவ்வாறே முடிகிறது. ஜேனட் ஆடல்மேன் போன்ற சில பெண்ணிய உளவியல் பகுப்பாய்வு விமர்சகர்கள் நாடகத்தில் பாலின பங்குகள் ஈடுபடுத்தல் விதத்தை, இயற்கை அமைப்பின் பெரிய கருப்பொருளுடன் தொடர்புடையதாக்குகின்றனர். இந்தக் கருத்தின் அடிப்படையில், மக்பத் அவனது நீதியமைப்பின் வன்முறைக்காக இயற்கையின் சுழற்சியிலிருந்து நீக்கப்பட்டு தண்டிக்கப்படுகிறான் (பெண்ணாக உருவகப்படுத்தப்பட்டது); இயற்கையும் (பிர்னேம் காட்டின் பகுதியில் உள்ளது போல்) நீதியமைப்பின் மீட்டலின் ஒரு பகுதியாகவே உள்ளது.
சூனியம் மற்றும் தீமை
thumb|ஹென்றி ஃபுசேலி - மந்திரவாதிகளுடன் மக்பத்தும் பேங்க்வோவும். நாடகத்தில், மூன்று மந்திரவாதிகள் இருள், குழப்பம் மற்றும் முரண்பாடு ஆகியவற்றைக் குறிக்கின்றனர், அதே நேரம் அவர்களின் பாத்திரம் தூதுவர்களாகவும் சாட்சிகளாகவும் இருக்கிறது. அவர்கள் இருப்பது துரோகத்தையும் துன்பம் நிகழ இருப்பதையும் வெளிப்படுத்துகிறது. ஷேக்ஸ்பியரின் நாளில், மந்திரவாதிகள் கலகக்காரர்களை விட மோசமானவர்களாகக் கருதப்பட்டனர், “மிகவும் பிரபலமான துரோகி மற்றும் கலகக்காரனாக இருக்கக்கூடிய” அவர்கள் அரசியல் துரோகிகள் மட்டுமின்றி, ஆன்மீக துரோகிகளும் ஆவர். அவர்களினால் உருவாகும் குழப்பங்களில் பெரும்பாலும், யதார்த்தத்திற்கும் அதீத சக்தி இயல்புக்கும், நாடகத்தின் எல்லைகளினூடே பயணிக்கத்தக்க அவர்களின் திறனிலிருந்தே உருவாகின்றன. அவர்கள் விதியைக் கட்டுப்படுத்துபவர்களா அல்லது வெறுமென அதன் தூதுவர்களா என்பது தெளிவாகத் தெரியாதபடி அவர்கள் இரு உலகங்களிலுமே ஆழமாக நிலைபெற்றுள்ளனர். அவர்கள் தர்க்கத்தை மீறுகின்றனர், யதார்த்த உலகின் விதிகளுக்கு அவர்கள் உட்பட்டிருக்கவில்லை. முதல் நாடகப் பகுதியில் மந்திரவாதிகளின் வரிகள்: “வானிலை மோசமானது, மோசமானது குறைவானதே: மூடுபனிக்கும் மாசுபட்ட காற்றுக்கும் இடையே மாறிக்கொண்டிருக்கிறது” என்ற வரிகள், ஒரு குழப்ப உணர்வை உருவாக்குவதன் மூலம் நாடகத்தின் மீதப் பகுதிக்கான ஒரு தொனியை அமைப்பதாகக் அவ்வப்போது கூறப்படுகிறது. உண்மையில், நாடகமானது தீமை நன்மை என்றும் நன்மையானது தீமை என்றும் காண்பிக்கப்படும் விதமான சூழ்நிலைகளால் நிரம்பியுள்ளது. “இரட்டிப்பாக்குங்கள், பணியையும் சிக்கலையும் இரட்டிப்பாக்குங்கள்” (பெரும்பாலும் பொருளை இழக்கும் வகையில் புரிந்துகொள்ளப்படுவது) என்ற வரி, மந்திரவாதிகளின் நோக்கத்தைத் தெளிவாகத் தெரியப்படுத்துகின்றன: அவர்கள் தங்களைச் சுற்றி வாழ்பவர்களுக்கு துன்பத்தை மட்டுமே உருவாக்க முயற்சிக்கின்றனர்.
மந்திரவாதிகள் மக்பத்திற்கு, டங்கன் மன்னனைக் கொல்லுமாறு நேரடியாக அறிவுரைக்கவில்லை, அவர்கள் மக்பத்திடம் அவன் மன்னனாகக் கூடியவன் என்று சொல்வதன் மூலம் ஒரு நுண்ணிய உந்துதலை ஏற்படுத்துகின்றனர் இந்த எண்ணத்தை அவனது மனதில் உருவாக்குவதன் மூலம், அவர்கள் அவனது அழிவிற்கான பாதையில் அவனை சிறப்பாக வழி நடத்துகின்றனர். இது ஷேக்ஸ்பியரின் காலத்தில் ஆவிகள் பயன்படுத்தியதாகப் பலர் நம்பும், இவ்வகை உந்துதலைப் பின்பற்றுகிறது. முதலில் அவர்கள் வாதிட்டு, ஒரு எண்ணம் மனிதனின் மனதில் செலுத்தப்படுகிறது, பின்னர் அவன் அதை ஏற்றுக்கொள்ளலாம் அல்லது நிராகரிக்கலாம். மக்பத் ஏற்றுக்கொள்கிறான், பேங்க்வோ நிராகரிக்கிறான்.
நீதிக்கதையாக
ஜே.ஏ. ப்ரியண்ட் ஜூனியரின் கருத்துப்படி, மக்பத் கதையை ஒரு நீதிக்கதையாகவும் புரிந்துகொள்ள முடியும், குறிப்பாக வேதாகமத்தின் பழைய மற்றும் புதிய ஏற்பாட்டின் பகுதிகளுக்கான நீதிக்கதையாக புரிந்துகொள்ளலாம். ஷேக்ஸ்பியரின் கிறிஸ்தவ கண்ணோட்டத்திலிருந்து: "அதை ஒருவர் வரலாறாகவோ அல்லது துன்பியலாகவோ எவ்வாறு கருதினாலும், மக்பத் குறிப்பாக ஒரு கிறிஸ்தவன். ஒருவர் ரிச்மண்ட் நோபிள் செய்ததைப் போல, வேதாகம நீதிக்கதைகளைக் காணலாம்; மேலும் ஆராய்கையில், மிஸ் ஜேன் எச். ஜேக் செய்ததைப் போல, ஷேக்ஸ்பியரின் கதைக்கும் பழைய ஏற்பாட்டின் சால் மற்றும் ஜெஸெபெல் கதைகளுக்கும் இடையே உள்ள ஒத்த அம்சங்களை ஆய்வு செய்யலாம்; அல்லது இடைக்கால இறையியல் கண்ணோட்டத்திலிருந்து மக்பத்தின் வீழ்ச்சியின் வளர்ச்சியை டபள்யூ.சி. கர்ரியைப் போல ஆய்வு செய்யலாம்."